Referat fra møte i FAU – Kirkevoll Skole
onsdag 7. mars 2018, kl.19.30-21.30, Kvarten

**Saksliste:**

1. Godkjenning av innkalling og saksliste til FAU-møte.
2. Godkjenning av referat fra FAU-møtet 07.02.18
3. Orientering v/ Økonomigruppen
4. Innspill til arbeidsgruppene
5. Arbeid i gruppene
6. Kort orientering fra gruppene
7. Eventuelt

**Referat:**

**1**. Innkalling ble godkjent

**2**. Referat fra FAU-møtet 7/2 ble godkjent.

**3.** Økonomigruppen orienterte om mulighet for å søke støtte hos Gjensidige-stiftelsen for tiltak knyttet til f. eks. aktiviteter, anlegg, kosthold mm., men det er krav ang. plan og gjennomføring av prosjekter. Søknadsfristen er i september.

Økonomigruppen har søkt Bergen kommune på nærmiljøtiltak som tidligere. Det finnes også andre muligheter i kommunen for konkrete planer innen idrett, aktivitet i nærområdet, kultur mm.

**4.** Info til gruppene:

Det ble videreformidlet innspill fra ulike hold til aktuelle grupper. Sakene behandles videre i gruppene. Innspill gikk på:
- forslag om nye faner til 17. mai jubileum 2019
- setebelte i skolebusser
- vedlikehold av gangvei ved kirken
- status kunstgress/uteområde-gruppe
- førstehjelpskurs
- natteravner

**5**. Godt arbeid ble utført i gruppene

**6.** Kort status fra gruppene:

**Skole/hjem**: Jobber for dysleksivennlig skole og ønsker en status fra rektor på neste FAU-møte. Vil legge vedtektene for FAU ut en plass der de er lett tilgjengelig.

**Trafikk:** Er i kontakt med kommunen ang. krysset Kvernabekkveien / Søre Titlestad.
Vil kontakte skolen ang. gangvei ved kirken.

**Aktivitetsgruppen**: Disko gikk bra. Natursti arrangeres i april.

**Bygg og uteområder:** Hjertestarter er på plass i gymsal.

**Tema:** Det blir temakveld om stressmestring og helse for dagens ungdom onsdag 25. april i Fanaknotten. Invitasjon kommer.

**Ungdom / revy:** Planlegger jubileumsforestilling med bidrag fra hver klasse. Oppstart høst 2018 med forestilling våren 2019. Profesjonelle folk på regi, produksjon, koreografi, lys og lyd.

**Økonomi:** Søknad sendt for nærmiljøtiltak, søkt om 40 000 (samme som i år) pluss fotballmål. Økonomi-gruppen og FAU er uansett positiv til støtte til fotballmål. Har behandlet henvendelse fra 17. maikomiteen ang. støtte i form av garanti ved evt. underskudd. FAU vil ikke stille garanti, men er positiv til å gi støtte ved behov.

**SU:** Informerte om arbeidet med paviljong der planen er å rive eksisterende og bygge ny. Tegninger er under utarbeidelse, men dette er en treg prosess. Bekymret for om denne vil bli klar til skolestart. Dette henger ikke på skolen, men på kommunen.

**7.** Eventuelt

* Det ble stilt spørsmål om hvilke rutiner skolen har for etterlysning av elever som ikke møter på skolen
* Det kom forslag om rydding av søppel på skolen, og spesielt elven ble nevnt.

\*Neste møte er onsdag 4. april
(Påfølgende møter 2. mai og 6. juni)

Referent: Siren Vatshelle